Prekybininkams ir daugkartinių stiklinių butelių naudotojams 2021-11-17 Nr. 2108

***Dėl kompensacijos prekybininkams už daugkartinių stiklinių butelių tvarkymą tarifų nuo 2022 m. sausio 01 d.***

*Kadangi VšĮ DESA drauge su VšĮ Užstato Sistemos Administratorius (USAD) dalyvavo 2017 m. nepriklausomiems auditoriams rengiant tarifų už daugkartinio naudojimo stiklinių butelių surinkimą skaičiavimo modelį ir metodiką ir sutiko vadovautis šiuo modeliu kiekvienais metais apskaičiuojant ir nustatant tarifus, VšĮ DESA tame pačiame modelyje pagal tą pačią metodiką, apskaičiavo ir nustatė naujus tarifus* ***daugkartinei*** *pakuotei.*

**VšĮ DESA informuoja, kad nuo 2022 m. sausio 1 d. bus taikomi šie daugkartinio naudojimo stiklinių butelių surinkimo kompensacijos tarifai:**

1. Kompensacijos tarifas už taromatais su presavimo funkcija surenkamus daugkartinio naudojimo stiklinius butelius: **0,054 EUR už pakuotės vienetą + PVM** (buvo 0, 0485 – 11,3% padidėjimas);
2. kompensacijos tarifas už taromatais be presavimo funkcijos ir rankiniu būdu surenkamus daugkartinio naudojimo stiklinius butelius: **0,033 EUR už pakuotės vienetą + PVM** (buvo 0,0313 – 5,4% padidėjimas).

Šie tarifai apima visas Prekybininkų patiriamas sąnaudas (kurias kompensuoti gamintojus įpareigoja įstatymas), susijusias su daugkartinių pakuočių tvarkymu, už kurias nustatytas užstatas:

1. Priėmimą iš vartotojų;
2. jų išrūšiavimą pagal skirtingas rūšis/tipus į Tiekėjo/Gamintojo pateiktas dėžes arba, pagal atskirą susitarimą, rūšiuojama į maišus kartu su vienkartiniais stikliniais buteliais;
3. metalinių kamštelių pašalinimą (jei tokie yra);
4. užstato grąžinimą vartotojams.

Papildomų mokesčių, susijusių su daugkartinių pakuočių surinkimu, negali būti reikalaujama.

Kadangi VšĮ DESA nuo pat sistemos sukūrimo pradžios visų daugkartinių stiklinių butelių naudotojų vardu derėjosi su visais prekybininkais dėl sąnaudų kompensavimo tarifo dydžio, todėl šie sutarti tarifai yra privalomi visiems daugkartinių stiklinių butelių naudotojams ir prekybininkams, nediskriminuojant nei vieno gamintojo ar prekybininko pagal dydį ar surenkamų butelių kiekius, ir gali būti keičiami tik pagal audito kompanijos sukurtą metodiką. Šią informaciją ir kitus, su užstato sistemos veikla susijusius duomenis, galite rasti mūsų svetainėje. Šiuo raštu VšĮ DESA primena adresuojamiems Prekybininkams ir Gamintojams įstatymines prievoles ir ragina jų laikytis.

***Gamintojams:*** *šie tarifai neapima Pardavėjų sąnaudų, susijusių su automatizuoto pakuočių priėmimo priemonių (taromatų), įsigijimu ir (ar) nuoma – t.y. už naudojimąsi taromatu yra mokamas atskiras tarifas, kurį nustato taromatų tiekėjas ir mokestis mokamas jam. Sąskaitas pagal faktiškai taromatais surinktus daugkartinių stiklo butelių kiekius išstato VšĮ USAD, pagal patvirtintą tarifą Nr.2, kuris nuo 2022 m. sausio 01 d. bus* ***0,0195 Eur/vnt.*** *Tarifas apskaičiuotas, remiantis esamu tarifu, įvertinus taromatų skaičiaus didėjimą ir pritaikius infliaciją 3,3% pagal LB prognozę. Metų viduryje tarifas keisis (didės), nes metų eigoje numatomas taromatų skaičiaus didėjimas ir tarifas bus perskaičiuojamas, atsižvelgiant į pokytį.*

Direktorius Saulius Galadauskas